RESOLUCIÓN do 31 de outubro de 2017 pola que se adxudican as axudas para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, convocadas pola Resolución do 26 de maio de 2017.
Axencia Galega de Innovación — III. Outras disposicións — 09/11/2017

A Resolución da Axencia Galega de Innovación do 26 de maio de 2017 (DOG nº 108, do 8 de xuño) estableceu as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 e procedeu á súa convocatoria para o ano 2017.
Os artigos 3 e 4 desta resolución de convocatoria establecen os requisitos que deben cumprir, respectivamente, os beneficiarios e as unidades mixtas de investigación para poder optar ás axudas.
A comisión de valoración prevista no artigo 15 das bases reguladoras, reunida o 5 de outubro de 2017, elaborou unha proposta de financiamento das solicitudes por orde decrecente da puntuación acadada, tendo en conta os informes de valoración emitidos polos expertos, ata o esgotamento do crédito previsto na convocatoria.
Así mesmo, a comisión de valoración propuxo unha lista de suplentes coas solicitudes para as cales non se dispón de crédito para o seu financiamento, pero que acadaron unha puntuación igual ou superior a 60 puntos, e a denegación das solicitudes que non acadaron unha puntuación mínima de 60 puntos, conforme o disposto no artigo 16 das bases reguladoras.
No artigo 19 da convocatoria regúlanse a resolución e a notificación destas axudas unha vez que a comisión de valoración seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos nos artigos 16 e 17.
De acordo con isto,
1. Conceder as axudas para a creación, posta en marcha e consolidación das unidades mixtas de investigación que figuran como anexo I a esta resolución, por orde decrecente de puntuación ata o esgotamento do crédito dispoñible na convocatoria, por un importe total de 5.000.000,00 euros, coa seguinte distribución:
Estas axudas están cofinanciadas no marco do programa operativo Feder Galicia 2014-2020, eixe 1: «Promover o desenvolvemento tecnolóxico, a innovación e unha investigación de calidade», prioridade de investimento 1.2: «O fomento do investimento empresarial en I+i, o desenvolvemento de vínculos e sinerxías entre as empresas, os centros de investigación e desenvolvemento e o sector do ensino superior, en particular mediante o fomento do investimento no desenvolvemento de produtos e servizos, a transferencia de tecnoloxía, a innovación social, a innovación ecolóxica, as aplicacións de servizo público, o estímulo da demanda, a interconexión en rede, as agrupacións e a innovación aberta a través dunha especialización intelixente, e mediante o apoio á investigación tecnolóxica e aplicada, liñas piloto, accións de validación precoz dos produtos, capacidades de fabricación avanzada e primeira produción, en particular, en tecnoloxías facilitadoras esenciais e difusión de tecnoloxías polivalentes». Obxectivo específico 1.2.3: «Fomento e xeración de coñecemento de fronteira, desenvolvemento de tecnoloxías emerxentes, tecnoloxías facilitadoras esenciais e coñecemento orientado aos retos da sociedade» e actuación 1.2.3.2: «Actividades de investigación e innovación para o desenvolvemento de proxectos estratéxicos público-privados: centros mixtos de I+D+i».
O pagamento destas axudas realizarase conforme o establecido no artigo 26 da resolución de convocatoria.
Para a xustificación da subvención deberá presentarse a documentación indicada no artigo 25 da convocatoria nos prazos establecidos no punto 2 do citado artigo (modificado pola Resolución do 19 de outubro de 2017, publicada no DOG nº 204, do 26 de outubro).
2. Establecer a lista de suplentes que figura como anexo II a esta resolución coas solicitudes que obtiveron unha puntuación inferior á das solicitudes do anexo I e igual ou superior a 60 puntos e que non poden ser financiadas por terse agotado os créditos dispoñibles na convocatoria.
3. Denegar as axudas solicitadas que se relacionan a continuación por non ter acadado a puntuación mínima de 60 puntos establecida na convocatoria para ser financiables.
Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación.
Santiago de Compostela, 31 de outubro de 2017